སྤྱི་ལོ་ཉིས་སྟོང༢༠༡༡ལོར་ཁོ་མོ་རྒྱ་ནག་རྒྱལ་ཡོངས་ལུས་རྩལ་རུ་ཁག་གི་འཐུབ་ཚབ་ཐོག་རྒྱལ་སྤྱིའི་ལུས་རྩལ་འགྲན་ཚོགས་སྟེང་ཞུགས་ཏེ་དངུལ་གྱི་སྟེགས་མའི་བྱ་དགའ་བླངས་པས།རྒྱ་རིགས་དུང་ཕྱུར་དུ་མའི་དགའ་བསུ་དང་ཡིད་ཆེས་ཁྲོད།བོད་རིགས་བུ་མོ་ཆོས་དབྱིངས་སྐྱིད་ནི་རྒྱ་ནག་གི་གཟི་བརྗིད་རེད་ཅེས་རྒྱ་མི་ཀུན་གྱིས་སྤོབས་སེམས་ཀྱི་རེ་བ་ཁོ་མོར་བཅོལ།མཚན་སྙན་འདི་ལས་ཁོ་མོ་ནི་གཉའ་གནོན་དང་མཐོང་ཆུང་ལ་མི་སྐྲག་པར།དཔའ་ངར་གྱི་མགོ་བོ་ནམ་ཡང་ཡར་འགྲེངས་པའི་བོད་མི་ལ་རྒྱ་ཅན་ཞིག་ཡིན་པ་མཐོང་ཐུབ།ལོ་དེར་ཁོ་མོས་ཡང་བསྐྱར་འཛམ་གླིང་ལུས་རྩལ་འགྲན་ཚོགས་ཀྱི་འདུར་རྒྱུགས་འགྲན་བསྡུར་ཁྲོད་བྱ་དགའ་ཨང་ལྔ་པ་བླངས་ཏེ།ཁོ་མོར་སྔར་ལས་ཀྱང་དཔའ་ངར་གྱི་སྙིང་སྟོབས་ཆེ་རུ་ཕྱིན།སྤྱི་ལོ༢༠༡༢ལོའི་ཟླ༣པའི་ཚེས༣༠ཉིན་གྱི་ལོན་ཌོན་ཨོ་རྩལ་འགྲན་ཚོགས་ཀྱི་སྔོན་འགྲོའི་འདེམས་སྒྲིག་འགྲན་ཚོགས་སྟེང་།སྤྱི་ལེ༢༠ཅན་གྱི་བུད་མེད་ཀྱི་འདུར་རྒྱུགས་འགྲན་བསྡུར་ཁྲོད་ཁོ་མོས་དུས་ཚོད༡དང་སྐར་མ༢༧སྐར་ཆ༤བརྒྱབ་སྟེ་ཨང་གསུམ་པའི་གྲུབ་འབྲས་ལས༢༠༡༢ལོའི་ལོན་ཌོན་ཨོ་རྩལ་འགྲན་ཚོགས་ནང་ཞུགས་རྒྱུར་བདམས་ཐོན་བྱུང་།དུས་དེ་ནས་བཟུང་།ཡ་གླིང་གི་ཟིན་ཐོ་གསར་བ་དབུ་བརྙེས་འགོ་ཚུགས།